47. strana z 63, rozhodnutia č. 6529/77/2022-29829120221770390104/Z52
47. strana z 63, rozhodnutia č. 6529/77/2022-29829120221770390104/Z52

Príloha č. 1

MH Teplárenský holding, a.s., závod Martin, Robotnícka 17, 036 01 MARTIN














TECHNICKÝ  NÁVRH

Zabezpečenie vyčerpania a zneškodnenia odpadových vodných kvapalín a kalov









 











Spracovateľ: 		Mgr. Zdenka Jančová, špecialista ŽP

Predkladá:		Mgr. Milan Pacek, manažér výroby
                                             
V Martine, dňa 20.05.2026

1. ZÁKLADNÉ ÚDAJE

Názov: 	Zabezpečenie vyčerpania a zneškodnenia odpadových vodných kvapalín a kalov

Miesto:     MH Teplárenský holding, a.s., závod Martin /ďalej MHTH MT/

2. CELKOVÝ POPIS DIELA

2.1     Účel diela
· Predmetom obstarávania je vykonanie vyčerpania odpadových vodných kvapalín a kalov z havarijnej nádrže v celom objeme, ich preprava a zneškodnenie v súlade so všeobecne záväznými právnymi predpismi z oblasti:
· odpadového hospodárstva - zákona NR SR č. 79/2015 Z. z. o odpadoch a o zmene a doplnení niektorých zákonov v znení neskorších predpisov,
· vodného hospodárstva - zákona NR SR č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).

2.2    Základné údaje
· V rámci vykonávanej výrobnej činnosti prevádzkovateľa vznikajú zaolejované odpadové vody, ktoré sú zo zberných jímok pod olejovými transformátormi zvedené do podzemnej havarijnej nádrže. Nakoľko transformátory nie sú prestrešené, ide prevažne o dažďovú vodu s neznámym podielom oleja.

· Charakteristika odpadov:
a) odpadové vody:
katalógové číslo odpadu: 	16 10 01	
druh odpadu:		vodné kvapalné odpady obsahujúce nebezpečné látky
kategória odpadu:		N
predpokladané množstvo odpadu cca 40 m3 (konečné množstvo bude stanovené na základe skutočného množstva vyčerpaných odpadových vôd v tonách)
b) odpadové kaly
katalógové číslo odpadu: 	05 01 03	
druh odpadu:		kaly z dna nádrží
kategória odpadu:		N
predpokladané množstvo odpadu cca 15 m3 (konečné množstvo bude stanovené na základe skutočného množstva vyčerpaných kalov v tonách)

2.3    Systém odpadového hospodárstva prevádzkovateľa

· Prevádzkovateľ zabezpečuje zhromažďovanie odpadov a ďalšie nakladanie s nimi v súlade so všeobecne záväznými právnymi predpismi platnými v odpadovom hospodárstve.
· Prevádzkovateľ vedie evidenciu o množstve, druhu vznikajúcich odpadov a o spôsobe nakladaní s ním, pre každý druh odpadu zvlášť v zmysle platnej legislatívy a uchováva ju v písomnej alebo elektronickej forme počas 5 rokov.
· Prevádzkovateľ zhromažďuje NO oddelene podľa ich druhov, sú označené určeným spôsobom a odovzdáva ich na zhodnotenie, resp. zneškodnenie len tomu, kto má oprávnenie na nakladanie s nebezpečnými odpadmi v zmysle všeobecne záväzných právnych predpisov platných v odpadovom hospodárstve (organizácie sa musia preukázať právoplatným súhlasom, autorizáciou alebo registráciou).

3. PREDMET DIELA

· Predmetom diela je zabezpečenie:
· vyčerpanie celého objemu zhromaždenej odpadovej vody a kalov z podzemnej havarijnej nádrže o objeme 70 m3,
· preprava nebezpečných odpadov vozidlom, ktoré vyhovuje ustanoveniam všeobecne záväzných predpisov o preprave nebezpečných vecí a ktoré je vybavené certifikátom ADR, oprávnená osoba zároveň zabezpečuje prepravu NO v súlade so všeobecne záväznými právnymi predpismi platnými v odpadovom hospodárstve,
· zhodnotenie resp. zneškodnenie odčerpaných nebezpečných odpadov.
· Tieto činnosti musia byť preukázateľne vykonané v súlade so:
· všeobecne záväznými právnymi predpismi odpadového hospodárstva - zákona NR SR č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ďalších súvisiacich predpisov,
· všeobecne záväznými právnymi predpismi vodného hospodárstva - zákona NR SR č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon). 
· Dodávateľ zabezpečí vyčerpanie odpadovej vody a kalov v súlade so zákonom č. 364/2004 Z. z. a súvisiacich predpisov, pričom použije taký spôsob činnosti, ktorý predchádza úniku znečisťujúcich látok do životného prostredia. 
· Dodávateľ zabezpečí a zodpovedá za vyčerpanie nebezpečných odpadov, prepravu, zhodnotenie príp. zneškodnenie prevzatých nebezpečných odpadov. Doklady preukazujúce zhodnotenie alebo zneškodnenie odpadov - Sprievodný list nebezpečného odpadu č. 1 bude odovzdaný špecialistovi životného prostredia spoločnosti MH Teplárenský holding, a.s., závod Martin pri prevzatí NO. 
· Sprievodný list nebezpečného odpadu č. 4 bude tvoriť prílohu faktúry za uskutočnenie prevzatia NO.

4. POŽIADAVKY NA UCHÁDZAČA

Uchádzač musí spĺňať podmienku:
· disponuje oprávnením na prepravu, zhodnocovanie, zneškodňovanie NO v súlade so zákonom NR SR č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ďalších súvisiacich predpisov,
· má uvedený predmet podnikania (činnosti) v oblasti nakladania s NO v Obchodnom registri,
· disponuje certifikátom ADR. 

5. TERMÍN PLNENIA

Požadovaný termín plnenia je do 31.08.2026.

